**บทที่ 5**

**สรุปและข้อเสนอแนะ**

ในบทนี้จะกล่าวถึงสรุปและข้อเสนอแนะของระบบการจัดตารางสอน กรณีศึกษาภาควิชาวิศวกรรมคอมพิวเตอร์ คณะวิศวกรรมศาสตร์

1. **สรุป**

จากการศึกษาและการทดลองพบว่าปัญหาในการจัดตารางเรียนตารางสอนของภาควิชาวิศวกรรมคอมพิวเตอร์ คณะวิศวกรรมศาสตร์ มหาวิทยาลัยเทคโนโลยีราชมงคลธัญบุรี นั้นค่อนข้างที่จะซับซ้อนมากเพราะจะต้องมองหลายตาราง ได้แก่ ตารางกลุ่มนักศึกษา ตารางสอนของอาจารย์ ตารางห้องเรียนทฤษฏีและตารางห้องเรียนปฏิบัติ ดังนั้นระบบจัดการตารางสอน กรณีศึกษาภาควิชาวิศวกรรมคอมพิวเตอร์ คณะวิศวกรรมศาสตร์ จึงมาช่วยลดความซับซ้อนในการจัดตารางเรียนตารางสอน

1. **ข้อเสนอแนะ**

ก่อนที่จะจัดตารางสอนได้นั้นจำเป็นที่จะต้องมีมูลต่าง ๆ เช่น ข้อมูลหลักสูตร ข้อมูลวิชาในปีการศึกษา ข้อมูลวิชา ข้อมูล รม.21 ข้อมูลกลุ่มนักศึกษา ข้อมูลอาจารย์ วิชาที่อาจารย์สอน เวลาไม่ว่างของอาจารย์และข้อมูลห้องเรียน จะเห็นได้ว่าการจัดตารางสอนนั้นประกอบไปด้วยข้อมูลที่ค่อนข้างมาก หากท่านใดต้องการทำระบบการจัดตารางสอนควรศึกษาเรื่องระบบฐานข้อมูลค่อนข้างเยอะ เพราะระบบการจัดตารางสอนมีข้อมูลที่มีความสัมพันธ์มาก จึงต้องมีการออกแบบระบบฐานข้อมูลที่ค่อนข้างดี

1. **อุปสรรคในการทำงาน**

การพัฒนาโครงงานนี้ มีอุปสรรคในด้านการใช้งานโปรแกรมเนื่องจากโปรแกรมนี้มีการสร้างส่วนติดต่อกับผู้ใช้ (User Interface) ที่ค่อนข้างยุ่งยาก เช่น Drop Down Menu อยู่ในส่วนบนของหน้าเว็ปเพจ ซึ่งหากหน้าเว็ปมีข้อมูลแสดงมาก Drop Down Menu จะถูกเลื่อนลงไปอยู่แถวล่างของข้อมูล ซึ่งอาจทำให้ผู้ใช้งานสับสนกับหน้าเว็ป และในการใช้งานโปรแกรมจำเป็นที่จะต้องรู้ขั้นตอนการเพิ่มข้อมูลต่าง ๆ ก่อนที่จะทำการจัดตารางเรียนตารางสอน เช่น ต้องสร้างหลักสูตรก่อน จากนั้นสร้าง รม.21 เป็นต้น